
Klimatikus tényezők hatása a paradicsom aknázómoly (Tuta absoluta M.) népességének alakulására a szegedi Floratom Kft. üvegházában

A Tuta absoluta 2009. évi érkezésével a paradicsom hajtatás biológiai növényvédelmi technológiáját át kellett alakítani, mivel az addig megszokott módszerek a paradicsom aknázómoly betelepedése mellett nem működtek. A faj 2010 óta folyamatosan jelen van hazánkban, jelentősége az ellene használt vegyszeres védekezés miatt nem számottevő. Az ellene használt hatóanyagok váltogatása késleltetni fogják a rezisztencia kialakulását, de megakadályozni nem fogja.
Jelen dolgozat, ezen probléma köré épül kialakítva a védekezés módszereit, vizsgálva a hőmérséklet és a fény hatását a paradicsom aknázómoly (Tuta absoluta) rajzásdinamikájára, feltárva a jövő feladatait, lehetőségeit.
A rajzásdinamikáját szexferomon csapdákkal követtük nyomon. A felvételezés helyszínén integrált növényvédelem mellett zajlott a hajtatás. A csapdákat hetente ürítettük, 5 hetente kicseréltük a fogólapokat és a hozzájuk tartozó feromonokat.
A fogási eredményekhez igazított inszekticides kezelésekkel, melyek a védelem egyelőre elengedhetetlen részét képezik hatékonyan tudtuk a kártételi küszöb alatt tartani a kártevőt. A biológiai védekezés alapja a Macrolophus caliginosus ragadozó poloska volt, amely a populáció megerősödése után sikeresen használható ellene, de teljes megoldást képtelen nyújtani.
Az aknázómoly fogási eredményeit összehasonlítottuk a Floratom Kft. által biztosított klímaadatokkal, ami alapján regressziós vizsgálatokat végeztünk az összefüggés megállapítására.
Összességében elmondható, az alkalmazott védekezési módszerekkel hatékonyan tudtunk fellépni a kártevő ellen. A fény szerepe a rajzásdinamikára és a fogási eredmény közti összefüggés szignifikáns (a feltételezettnél nagyobb mértékű).



